Қазақстан оқушылары математикадан Балқан олимпиадасында 6 медаль жеңіп алды
DATE: 10:42, 29 Маусым 2023 | GMT +5
TITLE: Қазақстан оқушылары математикадан Балқан олимпиадасында 6 медаль жеңіп алды
URL: https://kaz.inform.kz/news/kazakstan-okushylary-matematikadan-balkan-olimpiadasynda-6-medal-zhenip-aldy_a4084146/
META: DATE: 10:42, 29 Маусым 2023 | GMT +5
TOTAL WORDS: 167
AUTHOR(S):
TEXT: Оқу-ағарту министрлігінен мәлім еткендей, халықаралық математика жарысында Қазақстан құрама командасы 6 медаль жеңіп алып, 100% нәтиже көрсетті. Жеңімпаздар:. - Алматы қаласының «Республикалық физика-математикалық мектебі» КеАҚ 9-сынып оқушысы Амирлан Аманжолов –– алтын медаль;. - Ақтөбе облыстық дарынды ер балаларға арналған «Білім-Инновация» мамандандырылған лицей-интернатының 9-сынып оқушысы Серік Мұрзабек –– күміс медаль;. - Ақтөбе облыстық дарынды ер балаларға арналған «Білім-Инновация» мамандандырылған лицей-интернатының 9-сынып оқушысы Ерқанат Кеңшілік –– күміс медаль;. - Шығыс Қазақстан облыстық дарынды балаларға арналған «Білім-Инновация» мамандандырылған лицей-интернатының 9-сынып оқушысы Әлинұр Маратұлы –– қола медаль;. - Қарағанды облыстық №1 «Білім-Инновация» лицей-интернатының 9-сынып оқушысы Жанарыс Теңдіков –– қола медаль;. - Атырау облыстық №1 «Білім-Инновация» лицей-интернатының 9-сынып оқушысы Аят Абдуллаев –– қола медаль. «Қатысушылар математикалық олимпиадалардың ережелеріне сәйкес құрастырылған авторлық тапсырмалар орындады. Оларды шешу үшін міндетті түрде ерекше тәсіл қажет. JBMO-ға қатысу – барлық қатысушылар үшін өте қысқа уақытта мәселелерді шешуде өз қабілетін тексеруге жақсы мүмкіндік», - дейді топ жетекшісі Владимир Жук. Айта кетейік, 19 жылда аталған олимпиадаға 114 қазақстандық оқушы қатысып, 15 алтын, 47 күміс, 37 қола медаль жеңіп алды
